open-index/open-wikipedia-markdown huggingface dataset:
Mong Kok

**Mong Kok** (ka õigekirjaga **Mongkok**, sageli lühendatud kui **MK**) on naabruskond Hongkongis Kowloonis. Prints Edwardi piirkond asub Mong Koki põhjaosas.

Mong Kok on Hongkongi üks suuremaid kaubanduspiirkondi. Piirkonda iseloomustab vanade ja uute mitmekorruseliste hoonete segu, tänava tasandil asuvad kauplused ja restoranid ning ülal asuvad äri- või elamuüksused. Mong Koki peamised tööstusharud on jaemüük, restoranid (sh kiirtoitlustus) ja meelelahutus. Seda on filmides kirjeldatud ja kujutatud kui ala, kus triaadid juhivad baare, ööklubisid ja massaažisalonge. 

Mong Kok on jõudnud Guinnessi rekordite raamatusse piirkonna asustustihedusega, mis on 130 000 inimest/km2.
Tianjin Binhai rahvusvaheline lennujaam

**Tianjin Binhai rahvusvaheline lennujaam** (IATA: **TSN**, ICAO: **ZBTJ**) on lennujaam, mis asub Dongli rajoonis, Tianjinis. See on Hiina Rahvavabariigi üks suuremaid kaubaveokeskusi. 

See on 2004. aastal loodud Tianjin Airlinesi kodulennujaam ning eraomandis Okay Airways ja samuti Air China fookuslennujaam.

2017. aastal teenindas Tianjin Binhai rahvusvaheline lennujaam 21 005 001 reisijat, mis on 24,5% rohkem kui 2016. aastal, tehes sellest Hiina 19. kõige reisijate rohkeima lennujaama.
Forest-sur-Marque

**Forest-sur-Marque** on vald Põhja-Prantsusmaal Nordi departemangus Villeneuve-d'Ascqi kantonis.

See on Métropole européenne de Lille'i osa.

## Viited
Bambecque

**Bambecque** (hollandi keelest; tänapäevases hollandi kirjapildis: *Bambeke*) on vald Põhja-Prantsusmaal Nordi departemangus Wormhouti kantonis.

## Huviväärsused

* Jardin botanique du Val d'Yser

## Viited
Derbyshire (laev)

**Derbyshire** oli Suurbritannia puistlastilaev, mis ehitati aastatel 1975–1976. 

Laeva kodusadamaks oli registreeritud Liverpool. Alus kuulus Briti ettevõttele Bibby Line. 

11. juulil 1980 väljus Derbyshire Kanadast Sept-Îlesi linnast Jaapani suunas, lastiks 157 446 tonni rauamaaki. 

Ligi 300 m pikkune ja 91,655-tonnine alus uppus ootamatult 9. septembril 1980 Jaapanist lõunas orkaani tagajärjel. 

Uppumine toimus nii kiiresti, et ei jõutud saata isegi hädasignaali. Kõik pardal olnud 42 meeskonnaliiget ja kahe meeskonnaliikme abikaasad hukkusid. 

2000. aastal lõppenud uurimine tuvastas, et ülitugeva tormi käigus tungis vesi mitme päeva jooksul märkamatult läbi vööris asuvate ventilatsiooniavade laeva sisemusse, põhjustades vööri vajumise järjest sügavamale lainetesse. Eelneva tulemusel hakkasid hiidlained järjest intensiivsemalt langema vööritekile, põhjustades ahelreaktsioonina vööriluukide avanemise ja sellest lähtuvalt ka laeva sisemuse veega täitumise. Derbyshire uppus umbes kahe minutiga.

Laevavrakk leiti 1994. aasta juunis 4 km sügavuselt.

## Viited
Saiph

**Saiph** (ka **Kappa Orionis**, **Kappa Ori**, **53 Orionis** ja **53 Ori**) on Orioni tähtkuju heleduselt kuues täht.

Täht asub Maast umbes 650 valgusaasta kaugusel, olles umbes sama kaugel kui Betelgeuse. Selle mass on 15,50 ± 1,25 korda Päikesest suurem ja selle heledus on umbes 57 000 korda Päikese heledusest suurem. Saiph on umbes 11,1 miljonit aastat vana. See on väiksem ja tuhmim kui Riigel ning selle tähesuurus on 2,1. Saiphi heledus on mõnevõrra muutlik, varieerudes 0,04 magnituudi võrra.

## Viited
Krosno Odrzańskie

**Krosno Odrzańskie** (saksa *Crossen an der Oder*) on linn Poolas Lubuszi vojevoodkonnas, Krosno Odrzańskie maakonna ja Krosno Odrzańskie valla halduskeskus. Linn asub Odra jõe ääres.

Crossen an der Oder sai linnaõigused enne 1238. aastat. Teises maailmasõjas hävis umbes 65% linnast. Kuni 1945. aastani oli linn Saksamaa koosseisus.

## Viited
Alpha Apodis

**Alpha Apodis** (tuntud ka **Alpha Aps**, **α Apodis**, **α Aps**) on Paradiisilinnu tähtkuju heledaim täht.

Tähte on oma 1603. aastal ilmunud täheatlases "Uranometria" kirjeldanud Johann Bayer. 

Alpha Apodis on K-klassi hiidtäht, mis tähendab, et see on tuumas ära kasutanud kogu vesiniku ning on peajadast ära liikunud. See on paisunud Päikesest umbes 48 korda suuremaks ning on umbes 980 korda heledam. Täht asub Maast umbes 440 valgusaasta kaugusel.

## Viited
Roopill

**Roopill** (ka *kõrrepill* ja *rukkipill*) on pilliroojätkust või hanesulest valmistatud klarnetilaadne rahvapill. Pill oli Euroopas laialdaselt tuntud. 

Roopille tehti Eestis pilliroolülist, harvemini õlekõrrest või hanesulest ning tal oli 4–6 sõrmeava. Suhu võetava osa küljele lõigati piklik keel (*[[piuk]]*). Vahel lõigati keel roojupile või hanesulele, mis pisteti pikemasse torusse. 

Setud panid sellele pillile otsa pullisarve, saades nii *[[sarvepill]]i*. Selle eeskujuks oli venepärane *[[žaleika]]* . 

Roopillil mängiti tantsu- ja lauluviise, erilisi kiireid roopillilugusid. Hiiumaal mängisid lapsed mardisandiks käies piuku eraldi pillina. Roopillist on arenenud torupill.

## Viited

## Välislingid
*Roopill, Eesti Rahva Muuseum
Alphecca

**Alphecca** ehk **Gemma** (tuntud ka **Alpha Coronae Borealis**, **α Coronae Borealis**) on Põhjakrooni tähtkuju heledaim täht.

Alphecca on kaksiktäht, koosnedes A- ja G-klassi tähest, mis teevad üksteise ümber tiiru iga 17,4 päeva tagant. A-klassi tähe mass on Päikesest 2,6 korda suurem ning selle raadius on 2,89 kuni 3,04 Päikese raadiust. G-klassi tähe mass on Päikesest 0,92 korda suurem ning selle raadius on 0,9 Päikese raadiust. Alphecca asub Maast 75 valgusaasta kaugusel.

## Viited
Xavier Riddle and the Secret Museum

**"Xavier Riddle and the Secret Museum"** on USA-Kanada animatsioon. Seriaali hakkas 2019. aastal tootma Brown Bag Films ja 9 Story Media Group.

## Osatäitjad

## Viited
Julide Joosti

**Julide  Joosti** (kuni 1907 **Julide Kramm**; 8. (vkj)/ 20. märts 1889 Vao vald, Koeru kihelkond, Järvamaa – 20. märts 1954 Pärnu) oli eesti ettevõtja, ajakirjanik, naisliikumise tegelane ja Pärnu linnavolinik.

Õppis Tallinnas tütarlastekoolis, pärast seda töötas kontoriametnikuna Heinastes. 

Vabadussõja järel asus elama Pärnusse, kus avas 1924. aastal kaupluse, oli Pärnu kaupmeeste seltsi liige. Andis Pärnus välja ja toimetas 1930. aastal ajalehte Kodumaa Tütred ja 1930. aastal ajalehte Vaba Naine.

Oli Pärnu linnavalitsuse hoolekandekomisjoni liige, aastatel 1934–1940 Pärnu linnavolinik (oli seal ainus naine). 

Oli naisliikumise tegelane, sh ka naisselts Linda abiesinaine. Ta oli ka Allveelaevastiku Sihtkapitali Pärnu toimkonna juhatuse liige ja aastatel 1936–1940 Kodumajanduskoja liige. 

## Kirjandus
*"Ärgas Julide Joost andis mõtteminutitele sisu". Pärnu Postimees nr 54, 19. märts 2014. Lk 4
*Eesti ajakirjanduse biograafiline leksikon 1689–1940. Tööversioon seisuga 1. detsember 2015. Elulood A – Leksteink. Lk 168

## Välislingid
*"Allveelaevastiku Sihtkapitali Pärnu toimkonna juhatus, I reas (vasakult): P. Vreinthal, esimees A. Jürvetson, laekahoidja V. Sumberg, J. Joosti; II reas: J. Kukk, Seiler, sekretär J. Lugas". Eesti Rahvusarhiivi Filmiarhiiv, EFA.96.A.15.6
*Haud Vana-Pärnu kalmistul
Lewin Brzeski

**Lewin Brzeski** (saksa *Löwen*) on linn Poolas Opole vojevoodkonnas Brzegi maakonnas, Lewin Brzeski valla halduskeskus. Lewin Brzeski asub Opolest ligi 24 km loodes.

Asula sai linnaõigused 1284. aastal. Kuni 1945. aastani oli Saksamaa koosseisus.

## Viited
Łazy

**Łazy** (saksa *Lazy*) on linn Poolas Sileesia vojevoodkonnas Zawiercie maakonnas, Łazy valla halduskeskus. Łazy asub Zawierciest ligi 7 km lõunas ja Katowice kesklinnast umbes 32 km loodes.

Łazy sai linnaõigused 1967. aastal.

## Viited
Otalampi

**Otalampi** on küla Soomes Lõuna-Soome läänis Uusimaa maakonnas Vihti vallas, 40 km kaugusel Helsingist. 

Elanike arv on 1000.

## Viited
Rossotrudnitšestvo

**Rossotrudnitšestvo** (vene keeles *Россотрудничество)* ehk täieliku nimetusega SRÜ Riikide Küsimuste, Välismaal Elavate Kaasmaalaste ja Rahvusvahelise Humanitaarkoostöö Föderaalagentuur (vene keeles *Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству*) on Venemaa välisministeeriumi jurisdiktsiooni all tegutsev Venemaa föderaalagentuur.

## Ajalugu
Rossotrudnitšestvo loodi Venemaa presidendi Dmitri Medvedevi ukaasiga 6. septembril 2008. Agentuur peab ennast 1925. aastal Nõukogude Liidus loodud Üleliidulise Välismaaga Kultuurisidemete Arendamise Organisatsiooni (VOKS) järeltulijaks, mis aastatel 1994–2008 kandis nime Roszarubežtsentr. Tegemist oli sisuliselt vaid nimemuutmisega, uus agentuur võttis üle Roszarubežtsentri tegevuse 77 riigis. Vastavalt Venemaa presidendi 2013. aasta dekreedile kasvab agentuuri eelarve 2 miljardist rublast (24 miljonit eurot) 2013. aastal 2020. aastaks 9,5 miljardi rublani (113,8 miljonit eurot), millega agentuur hakkab saama 0,1% Venemaa SKPst. Fondi Russki Mir tegevdirektori Vladimir Kotšini sõnul seisneb erinevus nende fondi ja Rossotrudnitšestvo vahel seisneb selles, et esimene neist „teeb Venemaa poliitilistele seisukohtadele ametlikku propagandat. Russki Mir tegeleb vene keele ja kultuuri populariseerimisega."

2020. aasta alguses on tal 95 esindust maailma 80 riigis: 72 vene teadus- ja kultuurikeskust 62 riigis ja 23 esindust 21 Venemaa saatkonnas. Balti riikidest on tal ainsana esindus Leedus Vilniuses asuva Venemaa suursaatkonna juures. Eestile lähim esindus on Helsingis, kus see tegutseb 1977. aastast.

2017. aastast on agentuuri juhataja Eleonora Mitrofanova.

## Kriitika
Eesti Kaitsepolitsei hinnangul mängib Rossotrudnitšestvo võtmerolli Venemaa riiklikus nn pehme jõu poliitikas. Suurbritannia juhtiva rahvusvaheliste suhete mõttekoja Chatham House raporti kohaselt on Rossotrudnitšestvo Venemaa välispoliitikas peamine instrument, millega konsolideeritakse välismaal olevaid Venemaa-sõbralikke organisatsioone ja levitatakse Kremli narratiivi.

## Viited

## Välislingid
* Koduleht
Tyler Bertuzzi

**Tyler Bertuzzi** (sündinud 24. veebruaril 1995 Sudburys Ontario provintsis) on Kanada jäähokimängija, kes mängib ründajana NHL-i klubis Toronto Maple Leafs.

Ta alustas karjääri Ontario Hockey League'i klubis Guelph Storm.

2013. aastal valis Detroit Red Wings ta NHL-i ''draft''is 58. valikuna.

2015. aasta aprillis debüteeris ta AHL-is Grand Rapids Griffinsi meeskonnas. Hooajal 2016–17 võitis ta Griffinsiga Calder Cupi. NHL-is tegi Bertuzzi Red Wingsi meeskonnas debüüdi 8. novembril 2016 mängus Philadelphia Flyersi vastu. Esimese värava lõi ta liigas 14. jaanuaril 2018 mängus Chicago Blackhawksi vastu. Hooaeg 2021/22 on olnud tema senise NHL-i karjääri kõige resultatiivsem (30+32).

2023. aasta märtsis kaubeldi Bertuzzi tulevaste *draft*i valikute vastu Red Wingsist Boston Bruinsi.

2023. aasta juulis sõlmis ta üheaastase lepingu Toronto Maple Leafsiga. Pärast Suurbritannia kõrgliigas mänginud jäähokimängija Adam Johnsoni surma kaelavigastuse tõttu 2023. aasta oktoobris sai Bertuzzi sama aasta novembris NHL-is esimeseks mängijaks, kes mängu ajal kaelakaitset kandis.

2020. aastal valiti ta NHL-i tähtede mängule.

2019. aasta maailmameistrivõistlustel võitis Bertuzzi Kanada koondises hõbemedali.

## Viited

## Välislingid
* Tyler Bertuzzi NHL.com lehel
* Tyler Bertuzzi hockeydb.com lehel
* "Vaktsiinist keeldunud hokitäht kaotab pea pool miljonit dollarit". sport.postimees.ee. 23.9.2021.
Auston Matthews

**Auston Taylour Matthews** (sündinud 17. septembril 1997 San Ramonis Californias) on USA jäähokimängija, kes mängib keskründajana NHL-i klubis Toronto Maple Leafs. Ta on klubi meeskonna asekapten.

2016. aastal valiti ta NHL ''Draft''is Maple Leafsi poolt esimese valikuna. 

2017–2020 on ta valitud neljal aastal järjest NHL-i tähtede mängule.

Matthews kuulus USA jäähokikoondisse 2016. aasta maailmameistrivõistlustel, kus saavutati neljas koht.

## Välislingid

* Auston Matthews NHL.com lehel
* Auston Matthews hockeydb.com lehel
Eleonora Mitrofanova

**Eleonora Mitrofanova** (vene keeles Элеонора Валентиновна Митрофанова *Eleonora Valentinovna Mitrofanova*; sündinud 11. juunil 1953 Stalingradis) on Venemaa poliitik ja diplomaat, föderaalagentuuri Rossotrudnitšestvo juhataja.

## Elulugu
Sündis Nõukogude Liidu Riikliku Plaanikomitee juhtiva ametniku Valentin Mitrofanovi peres. 1975. aastal lõpetas Moskva Rahvusvaheliste Suhete Instituudi (MGIMO) rahvusvahelise ökonomisti kraadiga. Aastatel 1976–1991 töötas Sojuzmorniiprojekti meretranspordi uurimisinstituudis. 1991–1993 õigusbüroo Ekoleks peadirektor Moskvas.

1993–1995 Riigiduuma liige (Vladimir Žirinovski juhitava Venemaa Liberaaldemokraatliku Partei nimekirjas). 1995–2001 Vene Föderatsiooni Raamatupidamiskoja audiitor. 2001–2003 UNESCO peadirektori asetäitja administratiivküsimustes Pariisis. 

2003–2004 Venemaa välisministri 1. asetäitja. Kureeris välismaal elavate venekeelsete inimeste (nn. kaasmaalased) õiguste eest seismist vastutades Venemaa välisministeeriumi juures asuva Venemaa Rahvusvahelise ja Kultuurikoostöö Keskuse (Roszarubežtsentr) ning ministeeriumis äsjaloodud kaasmaalaste eriosakonna tegevuse eest. Tema ametisse nimetamine oli otseselt seotud asjaoluga, et pärast Föderatsiooni ja Rahvuste Ministeeriumi kaotamist suunati paljud selles osakonnas varem lahendatud probleemid Venemaa välisministeeriumisse.

2004–2009 Venemaa Rahvusvahelise ja Kultuurikoostöö Keskuse (Roszarubežtsentr) juhataja.

2009–2016 Venemaa alaline esindaja UNESCO juures Pariisis (alates 09.02.2010 erakorraline ja täievoliline suursaadik).

2016–2017 Vene Föderatsiooni presidendi eriesindaja kultuurikoostöö alal.

Alates 19. detsembrist 2017 Venemaa föderaalagentuuri Rossotrudnitšestvo juhataja.

## Viited
Reda

**Reda** (saksa *Rheda*, kašuubi *Réda*) on linn Poolas Pomorze vojevoodkonnas Wejherowo maakonnas.

Mitteametlikult kuulub Reda Trójmiasto linnastusse.

Küla on esmamainitud 1358. aastal. Esimese Poola jagamise tagajärjel läks Reda 1772. aastal Preisi kuningriigi võimu alla. Tagasi Poola koosseisu läks Reda 1920. aastal. Linnaõigused sai Reda 1967. aastal.

## Viited
Bissezeele

**Bissezeele** (hollandi keelest; tänapäevases hollandi kirjapildis *Bissezele*) on vald Põhja-Prantsusmaal Nordi departemangus Wormhouti kantonis.

## Pilte


Pilt:MairiedeBissezeele.JPG|Raekoda


## Viited
Bollezeele

**Bollezeele** (hollandi keelest; tänapäevases hollandi kirjapildis *Bollezele*) on vald Põhja-Prantsusmaal Nordi departemangus Wormhouti kantonis.

Yseri jõgi voolab läbi Bollezeele.

## Viited
Broxeele

**Broxeele** (hollandi: *Broksele*) on vald Põhja-Prantsusmaal Nordi departemangus Wormhouti kantonis.

## Nimi

Nimi on tuletatud hollandikeelsest *Broec sele* (tänapäeval: *Broksele*), mis tähendab "maja (ühe toaga) padural" (aastal 1072: *Brocsela*). Brüsseli nimi on täpselt sama etümoloogiaga.

## Viited
Eringhem

**Eringhem** on vald Põhja-Prantsusmaal Nordi departemangus Wormhouti kantonis.

Paiknedes ajaloolises Prantsuse Westhoeki piirkonnas on selle lääneflaami nimi **Eringem**.

## Viited
Adèle Kindt

**Marie-Adélaïde Kindt** (16. detsember 1804 Brüssel – 8. mai 1893 Brüssel) oli Belgia maalikunstnik. Eriti oli ta tuntud oma portreede ja romantilise stiili poolest.

## Viited
* Le Patriote (12 May 1893): État civil: Bruxelles – Déclarations des 7 et 8 mai
* Creusen, Alexia, "Kindt, Marie-Adélaïde, dite Adèle" in E. Gubin, C. Jacques, V. Piette & J. Puissant, *Dictionnaire des femmes belges: XIX<sup>e</sup> et XX<sup>e</sup> siècles.* Bruxelles: Éditions Racine, 2006. ISBN 2-87386-434-6.
Bavinchove

**Bavinchove** (hollandi keelest; tänapäevases hollandi kirjapildis *Bavinkhove*) on vald Põhja-Prantsusmaal Nordi departemangus Wormhouti kantonis.

## Viited
Katrin Gross-Paju

**Katrin Gross-Paju** (sündinud 23. mail 1963 Tartus) on eesti arst (neuroloog).

## Haridus
Ta lõpetas 1981. aastal Tartu 2. Keskkooli ja
1987. aastal Tartu Riikliku Ülikooli arstiteaduskonna. 1993. aastal kaitses Tartu Ülikoolis meditsiiniteaduste doktori kraadi väitekirjaga "Multiple sclerosis in South Estonia (epidemiological and computed tomographical investigations)" (juhendaja Ain-Elmar Kaasik).

## Teenistuskäik
Ta töötab 2003. aastast Lääne-Tallinna Keskhaigla närvikliiniku juhatajana.

Töötab Tallinna Tehnikaülikoolis aastast 2010. Oli dotsent TTÜ Tehnomeedikumi kliinilise meditsiini instituudis 2010-2015 ja kardiovaskulaarse meditsiini instituudis 2015-2016 ning infotehnoloogia teaduskonna tervisetehnoloogiate instituudis 2017-2020. Aastast 20117 on ta tervisetehnoloogiate instituudi vanemteadur.

## Tunnustus
*2019 – Eesti Punase Risti III klassi teenetemärk

## Isiklikku
Tema vanemad on arstiteadlased Raul Talvik ja Tiina Talvik.

## Viited
Esquelbecq

**Esquelbecq** (hollandi: *Ekelsbeke*) on vald Põhja-Prantsusmaal Nordi departemangus Wormhouti kantonis.

Selle lõunapiiriks Ledringhemiga on Chemin de Rubrouck.

## Ajalugu

1436. aastal oli Wautier de Ghistelles *seigneur d'Ekelsbeke et de Ledringhem* (Esquelbecqi ja Ledringhemi isand) ning La Madeleine'i haigla juhataja Bierne'is.

Wormhoudti veresaun pandi Relva-SS-i poolt Esquelbecqi lähedal toime 80 Briti ja Prantsuse sõjavangi peal operatsiooni Dynamo ajal 1940. aastal.

## Kirik ja orel

Kirik külaväljakul on pühitsetud Folquinile, kes suri Esquelbecqis 855. aastal. See on piirkonnale omane *hallekerk*'i tüüpi kodakirik, kolme võrdse pikkusega, laiusega ja kõrgusega lööviga. Sisemus ja katus said 1976. aastal tules kannatada, kuid välisilme on endiselt nii, nagu see oli 1610. aastal, telliskivis atraktiivse rombmustriga.

Praegune kirikuorel ehitati pärast tulekahju. See on 17. sajandil Flandrias levinud tüüpkujundusega ja on "mesotooniline" – häälestatud nii, et selle ajastu palasid saab mängida kesktoonhäälestuses.

## Transport

Esquelbecqi teenindab raudteejaam.

## Viited
Hardifort

**Hardifort** (hollandi: *Hardefoort / Hardenvoorde*) on vald Põhja-Prantsusmaal Nordi departemangus Wormhouti kantonis.

## Viited
Johannes Veidermann

**Johannes Veidermann** VR II/3 (30. aprill 1894 Üdruma küla, Kullamaa kihelkond, Läänemaa – 19. mai 1920 Soome laht) oli Eesti sõjaväelane (leitnant).

## Elukäik
Sündis kooliõpetaja Jaan Veidermanni peres. Alghariduse omandas isa käe all, seejärel õppis Tallinna Peetri Reaalkoolis, mille lõpetamise järel 1913. aastal asus õppima Peterburi Elektrotehnikainstituudis. Kuulus Peterburi Eesti Üliõpilaste Seltsi. 

Maailmasõja puhkedes mobiliseeriti, lõpetas Poltaava sõjakooli ning osales seejärel sõjategevuses Riia rindel. Eesti rahvusväeosade moodustamisel läks neisse üle.

Vabadussõja puhkedes asus vabatahtlikult teenima soomusrongil nr. 1 (hilisem "Kapten Irv"), võttis selle koosseisus osa kõigist peetud lahinguist, sai kahel korral haavata. Autasustati ülesnäidatud vapruse eest Vabadusristi II liigi 3. järguga.

1919. aasta lõpul asus teenima Inseneri valitsuse sädetelegraafi osakonnas. Peale Vabadussõja lõppemist kavatses minna Saksamaale erialast haridust lõpetama, kuid uppus suvel koos kaasteenijatega sädetelegraafi osakonnast leitnantide Karl Tominga ja Aleksander Nimrichiga paadiõnnetusel.

## Välislingid
*Ohvitseride andmekogu
Roovialune

**Roovialune** oli lahtise koldega lameda või võlvlaega tulekindel köögiruum, roovialuses paiknes tavaliselt ka tubasid kütva suitsuahju suu.

Algselt oli *roov* lahtise kolde kohal paiknev vitstest punutud ja saviga tulekindlaks muudetud kate, Eestis leidus selliseid rannarootslaste aladel. 

Kesk-Euroopas arenes roovist mantelkorsten, milles lagi ahenes korstnaks, ulatudes läbi katuse. Sellisena ehitati keskajal Baltimaades linna- ja mõisaelamud. 19. sajandi keskpaigani ehitati roovialuseid ka kõrtsides. Eesti talurahvas roovialusega elamuid peaaegu ei ehitanud. Vähesel määral leidus neid Saaremaal, harva ka Lõuna-Eestis. Rohkem ehitati roovialusega elamuid Läti lääneosas ja  Kuramaal.

## Viited

## Välislingid
*Roovialune Mihkli Talumuuseum
Hondschoote

**Hondschoote** (hollandi keelest; tänapäevases hollandi kirjapildis *Hondschote*) on vald Põhja-Prantsusmaal Nordi departemangus Wormhouti kantonis.

## Vaatamisväärsused

Hondschootel oli varem mitu tuuleveskit, kuid säilinud on vaid *Noordmeulen* ja *Spinnewyn*. Kirik pärineb 14. sajandist. Selle torn lõpetati 1513. aastal, põletati usurahutuste ajal 1582. aastal ja taastati 17. sajandi alguses. Kirik on üllatavalt suur hoone selle väikese linna jaoks. Väljakul on mitu kaunist vana hoonet, eriti raekoda. Turismiamet on väike ehitis kiriku ees.

## Ajalugu

Enne 1659. aastat oli Hondschoote Hispaania Madalmaade osa. Õitsev jõukas riidelinn, kus oli tuhandeid väikeseid töökodasid, mis valmistasid kohapeal kasvatatud linast saržiriiet. Kuid sellised sündmused, nagu Pildirüüste, vallutamine Prantsusmaa poolt ja Hispaania pärilussõda, tegid jõukusele lõpu. Riidevalmistajad põgenesid praegusse Belgiasse ja Inglismaale, rakendades oma oskusi Prantsusmaa konkurentide kasuks.

Hondschoote lahing 1793. aastal oli võtmesündmuseks Prantsusmaa Esimese Vabariigi päästmisel Inglise, Hannoveri ja Austria vägede sissetungist, kes olid saadetud selleks, et vabastada Prantsusmaa revolutsionääridest. Lahingu ajal tegutses *Spinnewyni* tuuleveski vaatlusposti ja esmaabipunktina.

## Sõpruslinnad

* Osterburken, Saksamaa

## Vaata ka

* Hondschoote lahing

## Viited
Jaroměř

**Jaroměř** () on linn Tšehhi Vabariigis Hradec Králové piirkonnas. See asub Hradec Králové linnast 15 kilomeetrit kirdes. Linn asub kolme jõe, Úpa, Metuje ja Elbe liitumiskohas. Linnas elab umbes 12 500 elanikku. 

Linnas asub ka Josefovi kindlus, mis oli kuni 1948. aastani eraldi haldusüksus. 

## Ajalugu
Ajalooline vanalinn on asustatud enam kui tuhat aastat. 11. sajandi alguses rajas Přemyslidide dünastia vürst kindluse ja nimetas selle Jaroměřiks. Küla tõsteti kuningliku linna staatusesse Böömimaa kuninga Otakar I all. 

Aastatel 1780–1787 ehitas keiser Joseph II Elbe ja Metuje jõe vasakpoolsesse kaldasse keiserliku kindluse *Ples*. Hiljem kandis see linnastus nime *Josefstadt* (Joosepi linn või Tšehhi keeles Josefov). 1948. aastal liideti linnuslinn Jaroměřiga. 

Ajalooline vanalinn, millel on selgelt eristuvad mängusaalid ja Matthias Brauni kujundatud Mariani sammas, ehitati aastatel 1723–1727. 

## Kultuur
Igal suvel võõrustab linn (või konkreetselt lähedal asuv Josefovi kindlus) Brutal Assault nimelist sündmust, Kesk-Euroopa suurimat ekstreemmetallimuusika festivali. Kolm päeva aastas külastab linna üle 10 000 muusikahuvilist kogu Euroopast.

## Viited
Houtkerque

**Houtkerque** (hollandi: *Houtkerke*) on vald Põhja-Prantsusmaal Nordi departemangus Wormhouti kantonis. Yseri jõgi ületab Houtkerque'is Belgia piiri.


Pilt:Houtkerque Churchyard. Grafsteen.JPG|Hauakivi
Pilt:Houtkerque 1.JPG|Tuuleveski "Hofland"
Pilt:Moulin de l'Hofland, Houtkerque (1).jpg|Hoflandi veski, ka Accou veski


## Viited
Tsinkvalge

**Tsinkvalge** on valge anorgaaniline värvipigment, koostiselt tsink(II)oksiid ZnO.

Värvainete indeksis on tsinkvalge tähised PW4 (Pigment White 4) ja 77947.

## Ajaloost
Tsinkoksiid oli mineraalina tuntud juba antiikajal, kuid pigmendina ei kasutatud seda enne 18. sajandit. Maalimisvärvina kasutati esmakordselt 1780. aastatel, tootma hakati alates 1834. aastast, esialgu ainult akvarellvärvina, mida turustati "hiina valge" (*Chinese white*, *blanc de Chine*) nime all, seda on nimetatud ka prantsuse valgeks ja hõbevalgeks.

## Saamine
Tsinkvalget saadakse tsingi põletamisel. Reaktsioonivõrrand:
:2Zn(s) + O2 → 2ZnO(s)

## Omadused
Tsinkvalge on pliivalgest väiksema katvusega ja kuivab aeglasemalt. Võrreldes pliivalgega on aga puhta tsinkvalge kuivanud värvipind palju rabedam ning kipub pragunema. Päikesevalguses väga valguspüsiv, kuigi koostises oleva õli kollastumine võib selle säravat heledust vähendada. Aluselise metallioksiidina lahustub hapetes. Keemiliselt stabiilne, erinevalt pliivalgest ei tumene väävli toimel õhus ja pole mürgine. Sobib kõigi anorgaaniliste pigmentidega.

Teiste värvidega segamisel ilmneb tsinkvalge omadus tuua värviüleminekud ja -varjundid palju nüansirikkamalt esile kui teised valged värvipigmendid ja aeglane kuivamine võimaldab täpset toonisegamist enne värvi lõplikku tahenemist.

## Viited

## Välislingid
* Tsinkvalge portaalis colourlex.com
* Tsinkvalge veebinäitusel Pigments through the Ages
* Tsinkvalge kunsti- ja konserveerimismaterjalide andmebaasis CAMEO
Émilien Jacquelin

**Émilien Jacquelin** (sündinud 11. juulil 1995 Grenoble'is) on Prantsuse laskesuusataja, maailmameister (2020). 

Ta on kuulunud Prantsusmaa meeskonda maailma karikasarjas alates 2017.-2018. hooajast. 2020. aasta laskesuusatamise maailmameistrivõistlustel Anterselvas tuli ta maailmameistriks 12,5 km jälitussõidus.

Esimese rahvusvahelise võistluse tegi Jacquelin 2014. aastal noorte maailmameistrivõistlustel, kus ta võitis individuaalvõistlusel pronksmedali. 2015. aasta juunioride maailmameistrivõistlustel võitis ta teatevõistluses pronksmedali. Pärast juunioride aastat debüteeris ta hooajal 2015-2016 IBU karikasarjas ja saavutas oma esimese võidu sellel tasemel 23. novembril 2017 Sjusjoen3 10 km sprindis. Seejärel liitus Émilien Jacquelin Prantsusmaa koondisega 2017-2018. aasta laskesuusatamise maailma karikasarja etapiks Östersundis ja seejärel Hochfilzenis.

Jaanuaris 2018. aastal Anterselvas peetud võistlusnädalal, õnnestus tal sprindis olla viies ja jälitussõidus kuuendal kohal, mis lubas tal esimest korda maailma karikasarjas osaleda 15 km ühisstardiga sõidus. Ta tegi distantsil seitse möödalasku ja oli lõpuks 28. kohal. Ta oli üks Pyeongchangi 2018. aasta olümpiamängudele valitud Prantsuse laskesuusatajatest; OM-il sai ta individuaaldistantsil 77. ja teatevõistluses 5. koha. Hooaja lõpus nimetas IBU ta aasta parimaks algajaks.

Maailma karikasarja hooaja 2019-2020 alguses jõudis Émilien Jacquelin esimest korda maailma karikasarja etapil poodiumile, saavutades Hochfilzeni jälitussõidus kolmanda koha, tabades 20 märgist 20, võistluse võitis Johannes Thingnes Bø. Järgmisel nädalal saavutas ta oma parima tulemuse, finišeerides ühisstardiga sõidus ühe möödalasuga teisena Johannes Thingnes Bø järel.

18. jaanuaril 2020 võitis ta oma esimese maailma karikasarja võistluse Saksamaal Ruhpoldingi 4x7,5 km teatevõistluses. Ta võitis nädal hiljem Sloveenias Pokljukas toimunud segapaarisvõistluse koos Anais Bescondiga.

2020. aasta maailmameistrivõistlustel Anterselvas tõusis ta sprindis kuuendaks ja tuli 16. veebruaril jälitussõidus maailmameistriks (ja võitis ka individuaalarvestuses maailma karika) veatu laskmise ja kiire suusatamisega, kus ta edestas finišis Johannes Thingnes Bød 0,4 sekundiga.
Inimgenoomi suuruse kihlvedu

**Inimgenoomi suuruse kihlvedu** toimus "Inimese genoomi projekti" käigus Ewan Birney (s. 1972) initsiatiivil. Ennustusvõistlus algatati geneetikute seas 2000. aasta inimgenoomi konverentsil Cold Spring Harbori laboris ja ülesandeks oli hinnata geenide koguarvu inimgenoomis.

Osalustasu oli 1 USA dollar ning auhinnaks kogu osalusraha ja pudel Šoti viskit. Osalusmaks kasvas järgneva kolme aasta jooksul 20 USA dollarini ja osalejate nimekiri 460-ni.

Kihlveo alguseks oli määratud mõni tuhat geeni.

Esialgu tehti ennustusvõistlusse 228 panust ja pakutavate arvude keskmiseks kujunes 62 598 geeni.

Kihlveo tähtajaks valiti 2003. aasta. Geenide täpne arv ei ole ka aastaid hiljem täpselt paigas, aga 2003. aastal hinnati seda 24 847 juurde ning näiteks 2018. aasta keskpaiga seisuga arvati aga valke kodeerivate geenide koguarv olevat alla 21 000.

1200 USA dollari suuruse auhinna võitjaks tunnistati Lee Rowen, kes oli pakkunud kõige vähem – 25 947 geeni. Lee Rowen jagas auhinna kahe teise lähima pakkumise teinud osalejaga, kelleks olid Paul Dear ja Olivier Jaillon.

## Viited
NGC 6001

**NGC 6001** on spiraalgalaktika, mis asub Põhjakrooni tähtkujus. See on raadiogalaktika suurusega 13,7.

Galaktika avastas 11. aprillil 1785 William Herschel. See asub Maast umbes 450 miljoni valgusaasta kaugusel.

## Viited
Alok Sharma

**Alok Kumar Sharma** (sündinud 7. septembril 1967 Agras) on india päritolu Inglise konservatiivne poliitik. Ta oli 24. juulist 2019 kuni 13. veebruarini 2020 Suurbritannia rahvusvahelise arengu minister. Ta oli 13. veebruarist 2020 kuni 8. jaanuarini 2021 Suurbritannia äri, energeetika ja tööstuse strateegia minister.

Ta sündis aastal 1967 Agras Uttar Pradeshi osariigis Indias. Kui ta oli 5-aastane, kolisid ta vanemad Readingisse Berkshire'i krahvkonda. Ta lõpetas aastal 1988 Salfordi ülikooli bakalaureusena rakendusfüüsika ja elektroonika alal.

Ta on aastast 2010 Suurbritannia parlamendi alamkoja House of Commonsi liige.

Ta oli 24. juulist 2019 kuni 13. veebruarini 2020 Suurbritannia rahvusvahelise arengu minister. 13. veebruarist 2020 kuni 8. jaanuarini 2021 oli ta Suurbritannia äri, energeetika ja tööstuse strateegia minister.

## Isiklikku
Ta on abielus ja elab oma naise (tema abikaasa on rahvuselt rootslane) ja kahe tütrega Cavershamis Readingi eeslinnas Berkshire'i krahvkonnas. Usutunnistuse poolest on ta hinduist, ta andis ametivande 2019. aastal Bhagavadgītāl.

## Välislingid
* Alok Sharma koduleht
Lucie Charvátová

**Lucie Charvátová** (sündinud 1. veebruar 1993 Hradec Královés) on Vrchlabíst pärit Tšehhi laskesuusataja. 

Algul pühendus ta murdmaasuusatamisele, kuid vahetas ala 2013. aastal laskesuusatamise vastu. Tema esimene spordiklubi oli SVS Krkonoše Vrchlabí, hiljem võistles treener Václav Hamani juhitud CKS SKI Jilemnices. 2013. aasta veebruaris osales ta esimest korda murdmaasuusatamise maailmameistrivõistlustel Val di Fiemmes.

Alates hooajast 2013/2014 on ta laskesuusatamise maailma karikasarja võistlustel olnud Tšehhi koondise liige. Tema parim individuaalne tulemus on 2015/2016 hooajal Hochfilzeni sprindis saadud 5. koht. 13. veebruaril 2016 Ameerikas Presque Isles toimunud MK-etapil võitis ta teatevõistkonnaga koos Veronika Vítková, Gabriela Koukalová ja Eva Puskarčíkovága esikoha.

Ta on osalenud neli korda laskesuusatamise maailmameistrivõistlustel: 2016. aastal Oslos, 2017. aastal Hochfilzenis, 2019. aastal Östersundis ja 2020. aastal Anterselvas. Parim koht on Anterselvas toimunud maailmameistrivõistlustel sprindis saadud 3. koht.

Alates |2014/2015 hooajast juhendas teda naiste koondvõistkonna treener Zdeněk Vítek, hooajaks 2018/2019 valmistus ta koos Norra treeneri Egil Gjellandiga.

Ta õpib Libereci Tehnikaülikooli majandusteaduskonnas.

## Välislingid
* Lucie Charvátová koduleht
Lederzeele

**Lederzeele** (flaami keelest; tänapäevases hollandi kirjapildis *Lederzele*) on vald Põhja-Prantsusmaal Nordi departemangus Wormhouti kantonis.

## Viited
Rossvärk

**Rossvärk** (Saaremaal ka *loosvärk*) oli hobusega käitatav  rehepeksumasina ajam.

Rossvärgi põhiosaks oli suur malmhammasratas nelja haardamiga hobuste rakendamiseks. See pani väiksema hammasratta ja kedervarre abil liikuma masinani ulatuva 7–8 meetri pikkuse raudtelje.

Rossvärgid võeti mõisates kasutusele 19. sajandi keskpaiku koos hoburehepeksumasinatega. Sajandi lõpu poole hakati neid kasutama ka taludes, kus need püsisid kõrvu aurukateldega 1940. aastateni, eriti Lääne-Eestis. 

## Viited

## Välislingid
*Rossvärk, Eesti Vabaõhumuuseum
*Puhmu külas undas rehepeksumasin
Ledringhem

**Ledringhem** (lääneflaami: *Ledringem*) on vald Põhja-Prantsusmaal Nordi departemangus Wormhouti kantonis.

## Viited
Denebola

**Denebola** (ka **Beta Leonis** ja **β Leonis**) on Lõvi tähtkuju heleduselt teine ja tähistaeva heleduselt 59. täht.

Denebola on A-klassi peajada täht, mis asub Maast 36 valgusaasta kaugusel. Täht on umbes 400 miljonit aastat vana. Denebola tähesuurus on 2,14 ja see on Päikesest 15 korda heledam. Tähe mass on Päikesest 1,73 korda suurem.

Tähe nimi pärineb araabia keelest ja on lühend sõnaühendist ذنب الاسد (ðanab al-asad) 'lõvi saba'.

## Viited
Toomas Lepiksaar

**Toomas Lepiksaar** (3. veebruar 1929 – 12. veebruar 2020) oli eesti kunstiteadlane ja kunstipedagoog.

1954. aastal lõpetas ta Eesti NSV Riikliku Kunstiinstituudi klaasi erialal. 1978. aastal kaitses ta pedagoogikateaduste kandidaadi kraadi Eesti NSV Teaduste Akadeemias ja NSV Liidu Pedagoogika Akadeemias Moskvas.

Aastatel 1953–1961 töötas ta kunstiõpetajana Tallinna koolides, sealhulgas Tallinna 22. Keskkoolis. Aastatel 1959–1988 oli ta kunstikasvatuse meetodite õpetamise spetsialist Vabariiklikus Õpetajate Täiendusinstituudis. Aastatel 1989–1996 töötas kunstiõpetajana Tallinna Rahvusvahelises Koolis, 2002–2007 Eesti Rahvusvahelises Koolis.

1971. aastast oli ta Eesti Kunstnike Liidu liige, 1975–1990 EKL noorsoo esteetilise kasvatuse komisjoni esimees. Ta oli Eesti Kunstikasvatuse Ühingu asutaja ja 1988–1998 selle ühingu esimees.

Ta on koostanud kunstiõpetuse õppe- ja metoodilisi materjale ning esinenud isikunäitustega Tallinnas.

## Tunnustus
*1975 – Eesti NSV teeneline õpetaja

## Viited
Olena Bilosjuk

**Olena Pidrušna** (ukraina keeles Олена Михайлівна Підгрушна; sündinud 9. jaanuaril 1987 Poolas Legnicas) on Ukraina laskesuusataja. Ta on olümpia- ja maailmameister, üks edukamaid Ukraina talisportlasi. 

Ta elab Ternopilis.

Tema esimesed rahvusvahelised võistlused olid 2005. aasta Euroopa noorte taliolümpiafestival Šveitsis Montheys, kus ta võitis kaks pronksmedalit, ja 2005. aasta laskesuusatamise juunioride maailmameistrivõistlused Soomes Kontiolahtis. Järgmisel hooajal jäid tal rahvusvahelised võistlused vahele, kuid 2. märtsil 2007 debüteeris ta laskesuusatamise maailma karikasarjas ja sai Soomes Lahtis sprindis 44. koha. Ta osales sel hooajal kolmel viimasel MK-etapil Ukraina koondvõistkonnas, kuid punktikohale ei jõudnud. Hooajal 2007-2008 ta riigi koondisse ei pääsenud. Sel ajal võistles ta laskesuusatamise Euroopa meistrivõistlustel ja juunioride võistlustel.

Hooajal 2008–2009 osales ta regulaarselt teatevõistkonnas ja 7. jaanuaril 2009 sai ta Saksamaa Oberhofi teatevõistlustes Ukraina võistkonnas esikoha.

Ta esindas Ukrainat 2010. aasta taliolümpiamängudel Vancouveris. Tema parim tulemus neil mängudel oli ühisstardi 12. koht.

2012-13 hooaeg kujunes tema üheks edukamaks. Selle hooaja esimestel sprindivõistlustel 1. detsembril 2012. aastal lõpetas Olena Rootsis Östersundis kolmandana ja oli jaanuaris 2013. aastal jälitussõidus Itaalias Anterselvas teine. Hiljem võttis Pidrušna 2013. aasta laskesuusatamise maailmameistrivõistlustel medalite kübaratriki. Maailmameistrivõistlustel võitis ta sprindis kulla, kuulus naiste teatevõistkonda, kes võitis hõbeda ja tagas jälitussõidus pronksi. Nende saavutuste eest tunnistati ta Ukraina 2013. aasta parimaks sportlaseks. Sel hooajal lõpetas ta maailma karikasarja üldarvestuses 8. kohal.

Hooaeg 2013-2014 algas tema jaoks üsna edukalt. Koos Julija Džõma, Valj Semerenko ja Vita Semerenkoga võitis ta Venemaal Sotšis 2014. aasta taliolümpiamängude naiste teatevõistluses kuldmedali. 

Pidrušna tegi oma spordikarjääris pausi hooaja 2013-2014 lõpus ning määrati seejärel Ukraina valitsuse noorsoo- ja spordiministri asetäitjaks. Kuid 30. novembril 2014 andis ta ajalehele biathlon.com.ua intervjuu, kus ta ütles: "Ma tegin oma sportlaskarjääris pausi ainult lapse saamiseks. /.../ Tahan, et fännid mõistaksid minu otsust ja ootaksid." Nii naasis ta novembris 2015. aastal. Tema katsed last saada olid ebaõnnestunud, hiljem ta lahutas abielu.

Ta naasis 2015-2016 hooajal maailma karikasarja, mida alustas kahe 3. kohaga sprindis ja individuaalsõidus Rootsis Östersundis. Veebruari keskel võitis ta Kanadas Canmore'is sprindi. Sel aastal saavutas ta oma parima koha maailma karikasarja üldarvestuses – 7. Järgmisel hooajal polnud Pidrušnal häid tulemusi ja ta jättis märtsis kõik võistlused vahele.

Ta kvalifitseerus esindama Ukrainat 2018. aasta taliolümpiamängudele. Pidrušna kandis 2018. aasta taliolümpiamängude avatseremoonial Ukraina lippu. Viletsate füüsiliste olude tõttu ei võistelnud ta ühelgi võistlusel.

## Välislingid
* Olena Pidrušna Biathlon.com.ua veebilehel
* Olena Pidrušna biathlonresults.com veebilehel
Osjapill

**Osjapill** (ka **rukkipill**, **rukkirääk**, murdes *lörp*) on laste kevadine ja suvine mänguriist.
    
See tehti rohelise põldosja või rukkikõrre sõlmega lülist. Osjapilli sõlmepoolne ots pisut lõhestati, teine ots võeti suhu ning puhuti. Saadi terav, rukkiräägu häälitsust meenutav heli. Tänapäeval tehakse osjapilli võilillevarrest. 

## Viited
Rolands Bērziņš

**Rolands Bērziņš** (sündinud 14. novembril 1975 Riias) on läti maletaja, rahvusvaheline meister (1993). 

Bērziņš on võitnud Läti meistrivõistlustel kaks medalit: pronks- (1992) ja hõbemedali (1993). 1999. aastal Tamperes lahtisel turniiril tuli ta Mihhail Rõtšagovi järel teiseks. 

Ta on mänginud Viljandis peetaval Ilmar Raua mälestusturniiril: 2013. aasta turniiril (7.–12. koht) ja 2014. aasta turniiril (11.–19. koht).

Bērziņš tegi kaasa Läti võistkonna koosseisus varumängijana 1992. aastal Debrecenis Euroopa võistkondlikel meistrivõistlustel ja 2002. aastal Bledis peetud maleolümpial. 

## Välislingid
*Rolands Bērziņš FIDE andmebaasis
*Tampere 1999. 365chess.com
Jüri Süldre

**Jüri Süldre** (28. juuni 1946 Abja vald, Pärnumaa – 21. detsember 2020) oli eesti poksija. 

Ta õppis aastatel 1966–1968 Tartu Riikliku Ülikooli kehakultuuriteaduskonnas ning lõpetas pärast vaheaegu selle mittestatsionaarselt 1978. aastal.

## Poksijana
Ta sai 1965. aastal Eesti NSV juunioride meistrivõistlustel sulgkaalus (kuni 57 kg) 2. koha ja 1967. aastal Eesti NSV täiskasvanute meistrivõistlustel kergekaalus (kuni 60 kg) 3. koha. 

Ta oli 1972. aastal Tallinna meister I kergekeskkaalus (kuni 63,5 kg).

Ta sai I kergekeskkaalus (kuni 63,5 kg) veebruaris 1973 Riia (Läti NSV) lahtistel meistrivõistlustel 3. koha ja mais 1973 Vilniuse (Leedu NSV) lahtistel meistrivõistlustel samuti 3. koha.

Ta oli 1974. aastal Eesti NSV kõrgemate õppeasutuste meister I keskkaalus (kuni 71 kg). 

## Meeleavaldus Tartu Üliõpilaspäevadel
Tema ja Eesti Põllumajanduse Akadeemia üliõpilane Rain-Mait Roomet peitsid 19. oktoobril 1968 Tartu Üliõpilaspäevadel ametlikud Nõukogude-meelsed plakatid ja lipud ära ning kandsid ametlikus rongkäigus hoopis omavalmistatud loosungeid "Jänkid, kasige Peipsi taha!" jms, samuti nõuti nendel Nõukogude vägede lahkumist Tšehhoslovakkiast.

Ta vahistati 29. novembril 1968 Tartus. Talle mõisteti 17. jaanuaril 1969 Eesti NSV kriminaalkoodeksi §195 lg 2 ja § 207 järgi kolm aastat kohustusliku töölerakendamisega tingimisi vabadusekaotust ("keemiat"). Ta vabanes karistuse kandmisest Uljanovski oblastis 1971. aastal.

## Poliitiline tegevus
Süldre osales 1995. aasta Riigikogu valimistel Eesti Rahvuslaste Keskliidu nimekirjas, kuid ei osutunud valituks.

Ta osales 2003. aasta Riigikogu valimistel Eesti Iseseisvuspartei nimekirjas, kuid ei osutunud valituks.

## Tunnustus
*2008 Tšehhi Vabariigi hõbedane mälestusmedal

## Viited

## Kirjandus
*Tuuli Koch. "1968. aasta poliithuligaanid ootavad karistuse tühistamist". Eesti Päevaleht, 9. aprill 2001
*http://kes-kus.ee/8654 KesKus, 18. august 2006 
*Enn Tarto. "Represseeritud rahvuslipuheiskajate lahendamata probleem". Võitleja nr 2, 2. aprill 2007. Lk 5
*Malle Elvet. "Võrumaa mees pälvis Tšehhi mälestusmedali". Lõunaleht nr 9, 28. veebruar 2008. Lk 8
*Tõnis Erilaid. "Kuidas tudengid jänkid Peipsi taha saatsid". Õhtuleht, 19. oktoober 2015
*Rein Pajur. "Poksi lugu". Tallinn 2018. Lk 461

## Välislingid
*Jüri Süldre sporditulemused
*Eesti kommunismiohvrid 1940–1991
*Haud Tallinna Liiva kalmistul
2013. aasta Ilmar Raua mälestusturniir

**Ilmar Raua 47. mälestusturniir** oli 2013. aastal Viljandis peetud Ilmar Raua sajandale sünniaastapäevale pühendatud mälestusturniir males. 

1.–7. juulil 2013 Viljandis aset leidnud 70 osavõtjaga rahvusvahelisel turniiril said kaasa lüüa paljud Eesti maletajad. Turniiril osales mitu külalissuurmeistrit: Ameerika Ühendriikidest Jaan Ehlvest, Indiast Sriram Jha, Valgevenest Uladzislaŭ Kavaljoŭ, Venemaalt FIDE 1999. aasta maailmameister Aleksandr Halifman, Leedust Aloyzas Kveinys ning Lätist Normunds Miezis ja Arturs Neikšāns. 

Soomet esindas kolm maletajat, sealhulgas kaks rahvusvahelist meistrit: Mikael Agopov ja Vilka Sipilä.

Eesti maleparemikust osalesid suurmeistrid Kaido Külaots, Meelis Kanep, Aleksandr Volodin ja Igor Švõrjov ning rahvusvahelised meistrid Olav Sepp, Tarvo Seeman ja Ülar Lauk. Kaasa tegid ka tulevane suurmeister 16-aastane Ottomar Ladva ning tulevased rahvusvahelised meistrid Juri Krupenski, Andrei Šiškov ja 15-aastane Ilja Siroš.
 
Turniiri peakohtunik oli FIDE arbiiter Marek Kolk, kohtunik ja turniiridirektor Gert Elmaste. Mängiti Šveitsi süsteemis 9 vooru.

## Turniiri lõpptulemus
Turniiril jagasid esikohta kevadel kolmandat korda suurmeistrinormi täitnud 19-aastane Uladzislaŭ Kavaljoŭ ja 35-aastane Mikael Agopov, kelle jaoks oli see malekarjääri parim saavutus. Võitjatest pool punkti vähem kogunud Kaido Külaots pääses ainsana Eesti maletajaist esikuuikusse.

Naistest olid edukamad Tatjana Fomina (üldarvestuses 36. koht), 14-aastane Mai Narva (39. koht) ja Monika Tsõganova (40. koht).

### Paremusjärjestus
*1.–2. Kavaljoŭ ja Agopov 7 punkti
*3.–6. Kveinys, Miezis, Neikšāns ja Külaots 6,5 p 
*7.–12. Sipilä, Kanep, Ehlvest, Volodin, Bērziņš ja Bernotas 6 p    
*13.–21. Halifman, Krupenski, Šiškov, Dubrovin, Jha, Valner, Sepp, Krivonosov ja Koop 5,5 p
*jt


Fail: Kveinys_Aloyzas.jpg |Aloyzas Kveinys, turniiri 3.–6. koht
Fail: Miezis_rd6_4thEUIO.JPG|Normunds Miezis, turniiri 3.–6. koht 
Fail: Arturs neiksans 2019.jpg|Arturs Neikšāns, turniiri 3.–6. koht 
Fail: Kulaots kaido 20081119 olympiade dresden.jpg |Kaido Külaots, turniiri 3.–6. koht
Fail: Vilka Sipilä 2013.jpg|Vilka Sipilä, turniiri 7.–12. koht


## Viited

## Välislingid
*Viljandi maleturniir lõppes külalismaletajate võiduga. menu.err.ee, 7. juuli 2013
Sriram Jha

**Sriram Jha** (sündinud 18. juulil 1976 Madhubanis Biharis) on India maletaja, rahvusvaheline suurmeister (2010). 

Jha sai 2001. aastal FIDE-lt rahvusvahelise meistri nimetuse. Suurmeistriks sai ta 34-aastaselt 2010. aastal. 

Jha pääses 2009. aastal Hantõ-Mansiiskis peetud maailma karikaturniirile, kus kaotas avaringis Aleksandr Grištšukile.

2013. aastal jagas ta Viljandis toimunud 70 osavõtjaga Ilmar Raua mälestusturniiril 13.–21. kohta (sama palju punkte kogus ka eksmaailmameister Aleksandr Halifman).  

2014. aastal tuli Jha India meistriks kiirmales.

Jha on abielus naiste malesuurmeistri Subbaraman Vijayalakshmiga.

## Välislingid
*Sriram Jha FIDE andmebaasis
Subbaraman Vijayalakshmi

**Subbaraman Vijayalakshmi** (sündinud 25. märtsil 1979 Chennais) on India maletaja, naiste suurmeister (2001). 

Vijayalakshmi on kuuel korral tulnud India (1995, 1998–2002) ja kahel korral Rahvaste Ühenduse naiste malemeistriks (1996, 2003). 

Ta on India naiskonna koosseisus osa võtnud neljast naiste maleolümpiast (1998–2004) ja ühest võistkondlikest naiste maailmameistrivõistlustest (2017).

Vijayalakshmi sai FIDE-lt 1995. aastal  naiste rahvusvahelise meistri ning 2001. aastal naiste suurmeistri ja rahvusvahelise meistri nimetuse.

Ta on abielus malesuurmeister Sriram Jhaga. Vijayalakshmi õde Subbaraman Meenakshi (sündinud 1981) on samuti naiste malesuurmeister.

## Välislingid
*Subbaraman Vijayalakshmi FIDE andmebaasis
Vladimir Alatortsev

**Vladimir Aleksejevitš Alatortsev** (vene keeles Владимир Алексеевич Алаторцев; 14. mai 1909 Turki, Saratovi kubermang – 13. jaanuar 1987 Moskva) oli vene maletaja, malefunktsionäär ja maleliteraat, rahvusvaheline meister (1950). 

Alatortsev  oli aastatel 1955–1961 NSV Liidu Maleföderatsiooni esimees.

Maletajana jõudis Alatortsev Nõukogude Liidu maleparemikku 1930. aastate esimesel poolel. 1931. aastal jagas ta koos Boriss Verlinski, Mihhail Judovitši ja Fedir Bogatõrtšukiga NSV Liidu meistrivõistluste finaalturniiril Moskvas 3.–6. kohta. Samal aastal täitis ta meistrinormi. 1933. aasta meistrivõistlustel Leningradis võitis hõbemedali (kuldmedali sai Mihhail Botvinnik). Aasta hiljem jagas Alatortsev meistrivõistlustel 5.–8. kohta. Kahel korral tuli ta Moskva malemeistriks (1936, 1937).

Alatortsev pääses mängima mitmele rahvusvahelisel turniirile: 1934. aastal Leningradi turniirile (9.–10. koht), 1935. aastal Moskva turniirile (11.–14. koht) ja 1939. aastal Leningradi-Moskva turniirile (9.–10. koht).

Sõja ajal osales ta Moskva meistrivõistlustel, kus aastavahetusel 1941/1942 peetud turniiril tuli neljandaks ja 1943/1944 peetud turniiril jagas 3.–4. kohta.

1950. aastal NSV Liidu meistrivõistluste finaalturniiril Moskvas jagas Alatortsev koos Issaak Boleslavski, Jefim Gelleri ja Salo Flohriga 7.–10. kohta (eespool Igor Bondarevskist, Tigran Petrosjanist ja Juri Averbahhist).  

Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Alatortsev üks neist, kes sai selle nimetuse kohe samal aastal. 1983. aastal andis FIDE talle varasemate teenete eest ausuurmeistri nimetuse.

1946. aastal sai Alatortsev Vassili Smõslovi treeneriks. 1948. aasta maailmameistrivõistlustel oli ta Smõslovi sekundant.
Pavel Kuznetsov

**Pavel Veniaminovitš Kuznetsov** (Павел Вениаминович Кузнецов; sündinud 14. septembril 1956 Leningradis) on vene filosoof, kirjanik, kirjanduskriitik ja publitsist. Rea vene ja lääneeuroopa filosoofia- ja kirjandusajalugu käsitlevate teoste autor. On avaldanud artikleid ajakirjades Voprossõ Filosofii, Zvezda, Novõi Mir, Oktjabr jt.

Lõpetas 1981. aastal Leningradi Riikliku Ülikooli filosoofiateaduskonna; filosoofiakandidaat.

## Allikad

*http://www.russkymir.org/rm/index.php/almanakh/nashi-avtory/83-kuznetsov-pavel-veniaminovich
Shittur

**Shittur Tarf Malakapur** ehk **Shittur** on küla, mis paikneb Indias Maharashtra osariigi Kolhapuri distriktis.

Shitturis kõneldakse marathi ja kannada keelt.

Shitturis kehtib India standardaeg (ajavöönd UTC+5:30).

Shittur paikneb merepinnast 72 meetri kõrgusel.
Henry Sildaru

**Henry Sildaru** (sündinud 26. augustil 2006 Tallinnas) on eesti vigursuusataja.

Henry Sildaru tegi tiitlivõistluste debüüdi 14 aasta ja 7 kuu vanuselt 2021. aasta märtsis Krasnojarskis toimunud juunioride maailmameistrivõistlustel. Neil võistlustel tuli ta juunioride maailmameistriks rennisõidus ning sai oma ala läbi aegade noorimaks juunioride maailmameistriks. Varasem rekord kuulus tema õele Kelly Sildarule, kes võitis oma esimese kuuest juunioride MM-tiitlist 2017. aastal 15 aasta ja 1 kuu vanuselt.

## Sportlaskarjäär ja saavutused
### 2021
2021. aasta märtsis Venemaal Krasnojarskis toimunud vigursuusatamise juunioride maailmameistrivõistlustel võitis Henry Sildaru rennisõidus kuldmedali ja pronksmedali pargisõidus. Maailmameistrivõistluste viimasel alal, Big Air hüpete lõppvõistlusel, sai ta kuuenda koha.

### 2022
Juunioride maailmameistrivõistlustel Šveitsis Leysinis olid tema tulemused: rennisõidus 5. koht, vigurhüpetes 7. koht, pargisõidus 18. koht.

### 2023
Euroopa noorte olümpiafestivalil Itaalias Ravasclettos tuli Sildaru kolmandaks vigurhüpetes ning pargisõidus sai 10. koha.

### 2024
2024. aasta jaanuaris saavutas ta Šveitsis Laaxis toimunud pargisõidu maailma karikaetapil kümnenda koha.

Märtsis Itaalias Livignos peetud juunioride maailmameistrivõistlustel võitis ta pargisõidus pronksmedali. 

### 2025
Maailma karikavõistluste etappidel saavutas Sildaru pargisõidus Prantsusmaal Tignes 4. koha ning kahel korral 8. koha (Stonehamis ja Laaxis).

Maailmameistrivõistlustel Šveitsis Engadinis olid tema tulemusteks pargisõidus 11. koht ning rennisõidus 6. koht.

### 2026
Maailma karikavõistluste etapil jaanuaris USA-s Snowmassis saavutas Sildaru pargisõidus 2. koha.

2026. aasta Milano Cortina olümpiamängudel võitis Sildaru 20. veebruaril rennisõidus hõbemedali, teenides finaali  kolmandas sõidus 93,00 punkti. Kuldmedali võitis ameeriklane Alex Ferreira 93,75 punktiga. Pargisõidus tuli Sildaru 21. ja vigurhüpetes 22. kohale.

## Isiklikku
Tema treener on tema isa Tõnis Sildaru. Tema õde on Kelly Sildaru, ema aga Lilian Talving.

Ta õpib Tallinna Saksa Gümnaasiumis.

Henry Sildaru on kaasa löönud filmiprojektides, millest nimekaim on "This Is Home", kus teeb kaasa ka maailmakuulus suusataja ja filmitegija Candide Thovex.

## Tunnustus
* 2021–23 ja 2025 – Eesti parim meesvigursuusataja 
* 2026 – Valgetähe II klassi teenetemärk

## Viited

## Välislingid
* Henry Sildaru Rahvusvahelise suusaliidu lehel
* Henry Sildaru Eesti Spordi Biograafiline Leksikon
* Sildaru etteaste šokeeris eksperti: kas see on uue ajastu algus? Postimees. Sport. 21. veebruar 2026
Millam

**Millam** on vald Põhja-Prantsusmaal Nordi departemangus Wormhouti kantonis.

Millamis on Minster-in-Thaneti abtissile Mercia Püha Mildrithile (Mildred) pühitsetud kabel, kes väidetavalt seal viibis, kuid on eraomandis ja ei ole kergesti külastatav.

## Viited
Nieurlet

**Nieurlet** (flaami keelest; tänapäevases hollandi kirjapildis *Nieuwerleet*) on vald Põhja-Prantsusmaal Nordi departemangus Wormhouti kantonis.

## Viited
Noordpeene

**Noordpeene** on vald Põhja-Prantsusmaal Nordi departemangus Wormhouti kantonis.

Väike Peene Becque jõgi voolab läbi küla.

## Viited
Ochtezeele

**Ochtezeele** (flaami keelest; tänapäevases hollandi kirjapildis *Ochtezele*) on vald Põhja-Prantsusmaal Nordi departemangus Wormhouti kantonis.

Väike Peene Becque jõgi voolab läbi küla.

## Viited